**Žilina** on kaupunki Slovakiassa, maan luoteisosassa, 200 km Bratislavasta. Kaupunki toimii Žilinan alueen hallintokeskuksena. Se sijaitsee Váhjoen laaksossa Kysuca- ja Rajčankajokien yhtymäkohdassa ja lähellä Puolan ja Tšekin rajoja. Laaksoa ympäröivät vuoret. Kaupungissa on noin 81 000 asukasta (2022), ja se on väkiluvultaan Slovakian neljänneksi suurin (Bratislavan, Košicen ja Prešovin jälkeen).

Heinäkuun keskilämpötila on 17,3 °C ja tammikuun −3,1 °C. Keskimääräinen vuotuinen sademäärä on 760-780 mm, sateisin kuukausi on keskimäärin heinäkuu. Lumipeitetä on 66-75 päivänä vuodessa.

Väestö
------

Vuoden 2001 väestölaskennan mukaan asukkaista 96,9% oli slovakkeja ja 1,6% tšekkejä. Uskonnoltaan 74,9% ilmoitti olevansa roomalaiskatolisia ja 3,7% protestantteja. 16,7% ei ilmoittanut mitään uskontoa.

Historia
--------

Nykyisen Žilinan seudulla oli slaavien asuttama kylä 400-500 -luvulla. Paikkakunta mainitaan hirtoriallisissa asiakirjoissa enimmäisen kerran 1208. Kaupunkina se mainitaan ensimmäisen kerran vuonna 1312. Vapaakaupungin oikeudet vuonna 1321.

Pyhän Marian tori edustaa Žilinan historiallista ydintä. Historiallinen keskusta on restauroitu 1990-luvulla. Keskiaikaisen torin ympärillä on kauppakatuja, vanha raatihuone ja jesuiittojen kirkko ja luostari.

Koulutus, elinkeinoelämä ja liikenne
------------------------------------

Vuonna 1953 Prahassa rautatiekorkeakouluna alkunsa saanut Liikenneyliopisto siirtyi kaupunkiin vuonna 1960. Vuonna 1996 se nimettiin Žilinan yliopistoksi (UNIZA). Yliopistossa on seitsemän tiedkuntaa ja siellä opiskelee noin 8 000 opiskelijaa.

Kaupungin suurin yksityinen työnantaja on KIA Motors Slovakia, jolla on autotehdas kaupungissa.

Žilinan rautatieasema on Slovakian keskeisimpiä rautatieasemia. Tältä risteyspaikkakunnalta pääkaupunki Bratislavaan johtaa maan päärata, itään Košice–Žilina -rata, ja pohjoiseen vievä rata luo yhteyden Tšekin tasavaltaan. Myös maantieyhteydet ovat hyvät, sillä eurooppatiet **E 50** ja  , sekä kansalliset valtatiet D1 ja D3 kulkevat kaupungin kautta.

Ystävyyskaupungit
-----------------

* Puola Bielsko-Biała, Puola
* Kiina Changchun, Kiina
* Kreikka Chania, Kreikka
* Englanti Corby, Englanti
* Benin Cotonou, Benin
* Ukraina Dnipro, Ukraina
* Belgia Essen, Belgia
* Italia Ferrara, Italia
* Puola Czechowice-Dziedzice, Puola
* Valko-Venäjä Hrodna, Valko-Venäjä
* Serbia Kikinda, Serbia
* Slovenia Koper, Slovenia
* Turkki Izmir, Turkki
* Ranska Nanterre, Ranska
* Venäjä Maykop, Venäjä
* Bulgaria Blagoevgrad, Bulgaria

Kuvia
-----

* Entinen Žilinan yliopiston luonnotieteiden rakennusEntinen Žilinan yliopiston luonnotieteiden rakennus
* Štefana Kráľa -kirkko ulkoaŠtefana Kráľa -kirkko ulkoa
* Štefana Kráľa -kirkko sisältäŠtefana Kráľa -kirkko sisältä
* Žilinan rautatieaseman laitureita (2018), ennen asemanseudun perusparannuksia 2020-luvulla.Žilinan rautatieaseman laitureita (2018), ennen asemanseudun perusparannuksia 2020-luvulla.

Lähteet
-------

1. 1 2 3 4 5 6  History of the town *TIK mesta Žilina, tikzilina.eu*. Viitattu 27.9.2023. (englanniksi)
2. 1 2 3 4 5 6 7 8  About Žilina *TIK mesta Žilina, tikzilina.eu*. Viitattu 27.9.2023. (englanniksi)
3. ↑  Slovakian tilastokeskus. (Arkistoitu – Internet Archive) Luettu 9.11.2007.
4. ↑  University of Žilina University of Žilina, uniza.sk. Viitattu 27.9.2023. (englanniksi)
5. ↑  UNIZA (University of Žilina) University of Žilina, uniza.sk. Viitattu 27.9.2023. (englanniksi)
6. ↑  Železničná stanica Žilina zeleznicnastanica.sk. Viitattu 27.9.2023. (slovakiksi)
7. 1 2  Cestovný poriadok 2022-2023 (CESTOVNÝ PORIADOK VLAKOV OSOBNEJ DOPRAVY 2022/2023) (ŽSR:n rataverkoston kartta rataosuuksien numeroineen) Železnice Slovenskej republiky (Railways of the Slovak Republic), zsr.sk. Viitattu 27.9.2023. (slovakiksi)
8. ↑  How to get to Žilina *TIK mesta Žilina, tikzilina.eu*. Viitattu 27.9.2023. (englanniksi)
9. ↑  *Bielsko-Biała - Partner Cities* Urzędu Miejskiego w Bielsku-Białej.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Žilina**.
* Kotisivu
* Žilina (Arkistoitu – Internet Archive)
* Photo gallery of Žilina